Case ID: 1018359
Sentence 1: İşin halları: Məhkəmənin hökmünə əsasən, Təqsirləndirilən şəxs1 atası Təqsirləndirilən şəxs2 ilə bir qrup şəxs halında 03 avqust 2018-ci il tarixdə, saat 16 radələrində, Bakı şəhəri, *********************************** ünvanındakı binanın dəhlizində keçmiş qaynanası Zərərçəkmiş şəxs3 Bakı şəhəri, ***************************** ünvanındakı evə daxil olaraq qızını görmək istəməsinə etiraz edib heç bir əsaslı səbəb olmadan özünün müstəsna şəxsiyyət olduğunu, başqalarından əsaslı surətdə fərqləndiyini təsdiq etmək niyyəti ilə, özü üçün açıq surətdə ictimai qaydaya əhəmiyyətli dərəcədə laqeydlik, etinasızlıq, cəmiyyətdə hamı tərəfindən qəbul olunmuş davranış qaydalarına, əxlaq və mənəviyyat normalarına qarşı saymamazlıq göstərərək, özünün şəxsiyyətini digər şəxslərin şəxsiyyətinin fövqündə qoyaraq, eləcə də uzun müddət ərzində cəmiyyətdə insanlar arasında bərqərar olmuş ədəb qaydalarının pozulmasına səbəb olan qərəzli hərəkətlər edərək, ətrafda olan vətəndaşların və polis əməkdaşlarının gözü qarşısında atası Təqsirləndirilən şəxs2 ilə birlikdə Zərərçəkmiş şəxs3 bədəninin müxtəlif hissələrinə çoxlu sayda əl və ayaq zərbələri vurmaqla, ona sağlamlığın qısa müddətə pozulmasına səbəb olan sağlamlığa yüngül zərər vurmaya aid xəsarət, yəni təpə-ənsə nahiyəsinin şişkinli hematoması ilə müşayiət olunan qapalı kəllə-beyin travması, baş-beyin silkələnməsi, sağ bazunun, sağ aşıq-baldır oynağının şişkinli hematomaları xəsarəti, həmçinin sağlamlığa zərər vurmayan xəsarətlər olduqları üçün dərəcələri təyin edilməyən xəsarət, yəni sol çiyin qurşağının, sol bazunun, sol saidin qançırları, döş qəfəsinin sağ yarısının ön səthinin sıyrıqları kimi xəsarətlər yetirməklə qərəzli xuliqanlıq hərəkətləri etmişdir.